CELEX: 62015CN0204
Language: hr
Date: 2015-05-04 00:00:00
Title: Predmet C-204/15: Zahtjev za prethodnu odluku koji je 4. svibnja 2015. uputio Augstākā tiesa (Latvija) – Valsts ieņēmumu dienests protiv SIA Latspas

13.7.2015   
            
            
               HR
            
            
               Službeni list Europske unije
            
            
               C 228/6
            
         Zahtjev za prethodnu odluku koji je 4. svibnja 2015. uputio Augstākā tiesa (Latvija) – Valsts ieņēmumu dienests protiv SIA Latspas
   (Predmet C-204/15)
   (2015/C 228/08)
   Jezik postupka: latvijski
   
      Sud koji je uputio zahtjev
   
   Augstākā tiesa
   
      Stranke glavnog postupka
   
   
      Tužitelj: Valsts ieņēmumu dienests
   
      Druga stranka u postupku: SIA Latspas
   
      Prethodna pitanja
   
   
               1.
            
            
               Treba li članak 29. stavak 1. Uredbe Vijeća (EEZ) br. 2913/92 (1) od 12. listopada 1992. o Carinskom zakoniku Zajednice tumačiti na način da se metoda ustanovljena u tom članku primjenjuje i onda kada je do uvoza robe i njezina stavljanja u slobodni promet na carinskom području Zajednice došlo zbog činjenice da je ta roba, koja podliježe plaćanju uvoznih carina, tijekom provoznog postupka bila nezakonito izuzeta od carinskog nadzora, a nije prodana radi izvoza na carinsko područje Zajednice nego radi izvoza izvan tog područja?
            
         
               2.
            
            
               Treba li prilog „redom” iz članka 30. stavka 1. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice, u vezi s pravom na dobru upravu koje je utvrđeno u članku 41. Povelje Europske unije o temeljnim pravima, a osobito s obzirom na načelo obrazlaganja upravnih akata, tumačiti na način da carinsko tijelo ima obvezu u svakom upravnom aktu obrazložiti zašto u okolnostima slučaja smatra da ne može primijeniti metode određivanja carinske vrijednosti iz članaka 29. i 30. spomenute uredbe te, shodno tome, zaključuje da valja primijeniti metodu iz njezina članka 31.?
            
         
      (1)  SL L 302, str. 1. (SL, posebno izdanje na hrvatskom jeziku, poglavlje 2., svezak 2., str. 110.).